60. ΝΟΜΟΘΕΤ. ΔΙΑΤΑΓΜΑ υπ’ αριθ. 346 της 12/18 Μαρτ. 1974 (ΦΕΚ Α΄ 69) Περί τροποποιήσεως και συμπληρώσεως διατάξεων τινών της περί Ι.Κ.Α. νομοθεσίας. Άρθρ.1.-(Αντικαθίσταται το πρώτον εδάφιον της παρ. 2 του άρθρ. 25 Α.Ν. 1846/1951, ανωτ. αριθ. 7). Άρθρ.2.-1.-2.(Αντικαθίστανται αι παρ. 1 και 2, του άρθρ. 29 Α.Ν. 1846/1951). Άρθρ.3.-(Αντικαθίσταται το δεύτερον εδάφιον, της παρ. 2, του άρθρ. 38 Α.Ν. 1846/1951). Ανακαθορισμός παλαιών συντάξεων Άρθρ.4.-Δια Π.Δ/τος, εκδιδομένου προτάσει του Υπουργού Κοινωνικών Υπηρεσιών, μετά γνώμην του Δ.Σ. του ΙΚΑ, αι χορηγηθείσαι υπό του ΙΚΑ συντάξεις ή επιδόματα αναπροσαρμογής κατά τας διατάξεις των παρ. 1 και 2 του άρθρ. 29 του Α.Ν. 1846/1951, ως ίσχυον προς της αντικαταστάσεώς των υπό των διατάξεων του παρόντος ανακαθορίζονται κατά το υπό των διατάξεων του άρθρ.2 του παρόντος καθιερούμενον σύστημα υπολογισμού των συντάξεων, βάσει τεκμαρτού ημερομισθίου μιας των εν άρθρ. 1 του παρόντος Ν.Δ/τος νέων ασφαλιστικών κλάσεων, κατ’ αντιστοιχίαν παλαιών προς νέας κλάσεις, ορισθησομένην δια του αυτού Π.Δ/τος. Μεταβατική διάταξις Άρθρ.5.-Η μέχρις ενάρξεως ισχύος του παρόντος χωρήσασα κατάταξις κατηγοριών τινών ησφαλισμένων εις ασφαλιστικάς κλάσεις, δια την καταβολήν των εισφορών, λογίζεται γενομένη εις μίαν των εν άρθρ. 1 του παρόντος νέων ασφαλιστικών κλάσεων, κατ’ αντιστοιχίαν ορισθησομένην δι’ αποφάσεως του Δ.Σ. του ΙΚΑ, δυνατής ούσης της κατατάξεως κατηγοριών τινών ησφαλισμένων εις ποσά αποδοχών βάσει του μέσου όρου των τεκμαιρομένων αποδοχών τούτων κατά κατηγορίας και κάτω του τεκμαρτού ημερομισθίου της εν τω άρθρω τούτω πρώτης Ι ασφαλιστικής κλάσεως. Ισχύς του Νόμου Άρθρ.6.-Η ισχύς του παρόντος Ν.Δ/τος άρχεται από της πρώτης του μηνός του επομένου της δημοσιεύσεώς του δια της Εφημερίδος της Κυβερνήσεως. 